Bruxelles, den 06.01.2005

KOM(2004) 854 endelig

Forslag til

RÅDETS BESLUTNING

om ændring af beslutning 2000/256/EF om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 11 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter

(FORELAGT AF KOMMISSIONEN)

BEGRUNDELSE

[1]

Som regel gives sådanne tilladelser midlertidigt, således at det efter nogle år kan vurderes, om de særlige foranstaltninger er hensigtsmæssige og effektive.

Rådets beslutning 2000/256/EF[2] bemyndigede ved fravigelse fra artikel 11, litra A, stk. 1, litra a), Kongeriget Nederlandene til i forbindelse med levering af varer og tjenesteydelser at medregne værdien af guld, der anvendes af leverandøren og stilles til rådighed af modtageren, i beskatningsgrundlaget i tilfælde, hvor leverancen af guld til modtageren er fritaget for moms i overensstemmelse med bestemmelserne i direktiv 98/80/EF[3].

Fravigelsen har gjort det muligt for Nederlandene at modvirke en reduktion i beskatningsgrundlaget i forbindelse med visse former for transaktioner inden for smykkesektoren, hvor kunden overdrager juveleren guld, som han har erhvervet til investeringsformål, og som derfor er fritaget for moms, hvorefter juveleren leverer en vare (f.eks. et guldbeslået diamantsmykke) eller en tjenesteydelse (f.eks. omsmeltning af guldet til en ring).

Ved brev, der blev registreret af Kommissionens generalsekretariat den 8. september 2004, anmodede den nederlandske regering om forlængelse af beslutning 2000/256/EF, der bemyndiger Nederlandene til at anvende specielle skatteforanstaltninger for beskatningsgrundlaget i forbindelse med visse leverancer af varer og tjenesteydelser, der vedrører bearbejdning af guld.

I overensstemmelse med artikel 27, stk. 2, i sjette direktiv underrettede Kommissionen ved brev af 22. november 2004 de øvrige medlemsstater om anmodningen fra Kongeriget Nederlandene, og ved brev af 24. november 2004 underrettede Kommissionen Kongeriget Nederlandene om, at den var i besiddelse af alle de oplysninger, som den skønnede nødvendige for at foretage en vurdering af anmodningen.

Kommissionen medgiver, at denne fravigelse modvirker misbrug af momssystemet. Den noterer sig endvidere, at to andre medlemsstater har fået bemyndigelse til at anvende lignende fravigelsesbestemmelser. Kommissionen har allerede påbegyndt sit arbejde med at rationalisere de fravigelsesbestemmelses, der er gennemført i medfør af artikel 27, og disse fravigelser vil muligvis indgå heri. Den foreliggende anmodning om forlængelse af fravigelsen bør derfor imødekommes, indtil direktivet vedrørende rationalisering af de i henhold til artikel 27 gennemførte fravigelsesbestemmelser, der i øjeblikket modvirker denne form for momsunddragelse i forbindelse med afgiftsfritagelse for investeringsguld, træder i kraft, dog senest den 31. december 2009.

Forslag til

RÅDETS BESLUTNING

om ændring af beslutning 2000/256/EF om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 11 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[4], særlig artikel 27, stk. 1,

under henvisning til forslag fra Kommissionen[5], og

ud fra følgende betragtninger:

Ved beslutning 2000/256/EF[6] bemyndigede Rådet ved fravigelse fra artikel 11, litra A, stk. 1, litra a), i direktiv 77/388/EØF Kongeriget Nederlandene til i forbindelse med levering af varer og tjenesteydelser at medregne værdien af guld, der anvendes af leverandøren og stilles til rådighed af modtageren, i beskatningsgrundlaget i tilfælde, hvor leverancen af guld til modtageren er fritaget for moms i overensstemmelse med bestemmelserne i artikel 26b i direktiv 77/388/EØF.

Formålet med fravigelsen var at hindre misbrug i forbindelse med afgiftsfritagelsen for investeringsguld og derved forhindre visse former for skattesvig og -unddragelse.

Ved brev registreret af Kommissionens Generalsekretariat den 8. september 2004 anmodede den nederlandske regering om forlængelse af gyldighedsperioden for beslutning 2000/256/EF, som udløber den 31. december 2004.

I overensstemmelse med artikel 27, stk. 2, i direktiv 77/388/EØF informerede Kommissionen ved brev af 22. november 2004 de øvrige medlemsstater om Kongeriget Nederlandenes anmodning. Ved brev af 24. november 2004 informerede Kommissionen Kongeriget Nederlandene om, at den var i besiddelse af alle de oplysninger, som den skønnede nødvendige for at kunne foretage en vurdering af anmodningen.

Ifølge de nederlandske myndigheder havde den ved beslutning 2000/256/EF indførte fravigelsesbestemmelse effektivt opfyldt sin målsætning.

Fravigelserne under artikel 27 i direktiv 77/388/EØF, der imødegår momsunddragelse i forbindelse med afgiftsfritagelse for investeringsguld, vil muligvis blive indarbejdet i et kommende forslag til et direktiv, der har til formål at rationalisere visse af fravigelserne under ovennævnte artikel.

Det er derfor nødvendigt at forlænge gyldighedsperioden for den i medfør af beslutning 2000/256/EF indførte fravigelsesbestemmelse, indtil et direktiv om rationalisering af fravigelsesbestemmelserne under artikel 27 i direktiv 77/388/EØF, der vedrører merværdiafgiftsunddragelse i forbindelse med afgiftsfritagelse for investeringsguld, træder i kraft, eller indtil den 31. december 2009, alt efter hvilken dato der kommer først.

Fravigelsen vil ikke få nogen negativ indvirkning på De Europæiske Fællesskabers egne momsindtægter -

VEDTAGET FØLGENDE BESLUTNING:

Artikel 1

Artikel 2 i beslutning 2000/256/EF affattes således:

"Artikel 2

Bemyndigelsen i medfør af artikel 1 udløber på ikrafttrædelsesdatoen for et direktiv til rationalisering af de i medfør af artikel 27 i direktiv 77/388/EØF, der vedrører merværdiafgiftsunddragelse i forbindelse med afgiftsfritagelse for investeringsguld, indførte fravigelsesbestemmelser eller den 31. december 2009, alt efter hvilket tidspunkt der indtræder først."

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den

På Rådets vegne

Formand

[1] EFT L 145 af 13.6.1977, s.1. Senest ændret ved direktiv 2004/66/EF (EUT L 168 af 1.5.2004, s. 35).

[2] EFT L 79 af 30.3.2000, s. 36.

[3] EFT L 281 af 17.10.1998, s. 31.

[4] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).

[5] EUT C […], […], s.[…].

[6] EFT L 79 af 30.3.2000, s. 36.